b'\n_START_ARTICLE_\nAntero Leinola\n_START_PARAGRAPH_\nAntti Antero Leinola (18. toukokuuta 1872 Juva \xe2\x80\x93 20. joulukuuta 1933 Teuva) oli suomalainen rakennusmestari, vakuutustarkastaja ja maalaisliiton kansanedustaja._NEWLINE_Leinolan vanhemmat olivat maanviljelij\xc3\xa4 Antti Lehkonen ja Eva Liisa Torniainen. H\xc3\xa4n k\xc3\xa4vi kansakoulun ja valmistui rakennusmestariksi teollisuuskoulusta. Leinola toimi rakennusmestarina useilla rautatienrakennusty\xc3\xb6mailla. H\xc3\xa4n oli vuosina 1905\xe2\x80\x931913 ratamestarina Kannuksessa ja my\xc3\xb6hemmin ratamestarina Ilmajoella. Leinola oli vakuutusyhti\xc3\xb6 Salaman vakuutustarkastajana 1926\xe2\x80\x931933._NEWLINE_Leinola oli kansanedustajana 1909\xe2\x80\x931914 edustaen Oulun l\xc3\xa4\xc3\xa4nin etel\xc3\xa4ist\xc3\xa4 vaalipiiri\xc3\xa4._NEWLINE_Antero Leinola oli naimisissa vuodesta 1901 Maria Irene Blomqvistin kanssa.'